
Palaeographic description
Kawi script typical of the Singasari period.

Edition
⟨Page 2r⟩  ⟨2r1⟩ tan kavuntat saṁ pamgət i tirvan·, ḍaṅ ācāryya dharmmadeva, saṁ pamgət iṁ kaṇḍamuhi, ḍaṅ ācāryya smaradahana, saṁ pam¿t?⟨g⟩ət iṁ maṅhu⟨2r2⟩ri, ḍaṅ ācaryya smaradeva, I piṅso⟨r⟩ny ājñā śrī mahārāja, kumonakən saṁ pam⟨g⟩ət iṁ Air asiḥ, ḍa⟨ṁ⟩ hyaṁ bh¡a!⟨ā⟩skara, pada⟨2r3⟩mlakna saṁ hyaṁ rājapraśāsti, macihna kr̥tanagara, Umuṅgve salaḥ siki{,}niṅ upala, tāmra, ripta, kapaṅkva de saṁ pamgət iṁ Ai⟨2r4⟩r asiḥ,
sambandha, gati saṁ pamgət iṁ Air asiḥ mahābrāhmaṇa R̥gveda-pāraga, śaṅkadhara, sākṣāt· pinakātmarakṣa de śrī ma⟨2r5⟩hārāja{ra}, tan pāntara gumavayakən· pūjā-japa-homānibākən ¡a!⟨ā⟩huti ri saṁ hyaṁ śivāgni, mr¡a!⟨ā⟩rthanākən jaya⟨2r6⟩-d¡i!⟨ī⟩rghāyur-¡a!⟨ā⟩rogya śrī mahārāja, makasādhana kaprayoganiṁ prakriyopadeśa-parijñānādi riṅ ahorātra, ma⟨ṁ⟩da⟨2r7⟩dyakən· sthiratarani paliṅgiḥ śrī mahārāja riṁ ratna-maṇi-maya-siṅhāsana, An siniviniṁ sayavadvīpa manuluyi nūṣā⟨2r8⟩ntara madhura, śīrṇa paravaśa sahananiṁ śatru-śakti⟨,⟩ tan hana vnaṁ d¡ə!⟨u⟩mələ: vīryya-pratāpa śrī mahārāja, makanimitta pa⟨Page 2v⟩⟨left: 2⟩⟨2v1⟩gə:ḥniṅ aṁrakṣa saṁ pamgət iṁ Air asiḥ riṅ adhyātmika, kāraṇanyan enak· paṁlāmpahakən· śrī mahārāja, dharmma-sādha⟨2v2⟩na-samyak-paripālanādi, sari-saryy aveḥ dāna kanaka-rajata-vastrādi ri para dvija mvaṁ ri saṁ catur¡a!⟨ā⟩śram¡i!⟨ī⟩, gati saṁ pamgət iṁ ⟨2v3⟩ Air asiḥ maṅkana, Ikā ta dvāra śrī mahārāja maṅhanākən· bhūmidāna, mapakna ri saṁ pamgət iṁ Air asiḥ,
sinaṁkalpa⟨2v4⟩kən· saha-hasto⟨da⟩ka, kasākṣyan de para dvija samudāya, hana ta vānva I R̥mba ṅaranya, thāni bala vatək lucəm· ⟨2v5⟩ , gave, mā 2, ya tekāṅkən· bhūmidāna mapakna ri saṁ pamgət iṁ Air asiḥ, Ikaṁ sinaṁka¿lakpa?⟨lpa⟩kən· ṅūni ⟨2v6⟩ , susukən dharmmasīma kakolikan svatantrādəg riṅgit·, katmva kaliliranani santāna pratisantāna sa(ṁ) pamgət iṁ Ai⟨2v7⟩r asiḥ mne hləm· tka ri dlāhaniṁ dlāha, makacihnā saṁ hyaṁ prasāda sthānani praṇāla paṅadgana saṁ hyaṅ arccā vi⟨2v8⟩ṣṇu-pratirūpa, pagavayana svātma-pratiṣṭa saṁ pamgət iṁ Air asiḥ, pujān aṅkən· prativarṣa deni santāna
Apparatus
⟨2r2⟩ piṅso⟨r⟩ny ājñā vN • The descending m of dharmmadeva in line 1 has caused the scribe to forget the layar here.
⟨2r5⟩ mr¡a!⟨ā⟩rthanākən ⬦ mrathanākən vN.
⟨2r1⟩ °niṅ aṁrakṣa ⬦ °niṅ ṅrakṣa vN • One could also read °ni maṁrakṣa, as in the Parablyan parallel (2r8).
⟨2v1⟩ paṁlāmpahakən vN • Correct maṁlāmpahakən? But Parablyan (2v1) has the same reading.
⟨2v2⟩ -rajata- ⬦ vN.
⟨2v3⟩ Ikā ta ⬦ Ikā tā vN.
⟨2v4⟩ saha-hasto⟨da⟩ka ⬦ sahahastota vN • Cf. Parablyan 2v6.
⟨2v5⟩ tekāṅkən vN • Van Naerssen hesitantly proposes to understand this as teka kāṅkən. Since Zoetmulder 1982, s.v. aṅkən records a nearly synonymous pair aṅkən/kāṅkən, emendation may not be necessary. — ⟨2v5⟩ sinaṁka¿lakpa?⟨lpa⟩kən· ⬦ sinaṁkalakṣyakən· vN • Cf. 2v3–4 above and the parallel passage in Parablyan (1v6, 1v8).
⟨2v6⟩ katmva ⬦ katmu vN.
Commentary
A single preserved medial plate (no. 2) from a multi-plate set.

